เรื่องร้องเรียน: พื้นที่ข้าง มบ.อิมพีเรียลพาร์ค ปล่อยเป็นพื้นที่รกร้าง ต้นหญ้าขึ้นสูง ดอกหญ้าปลิวเต็มไปหมดอย่างกับหิมะตก ตากผ้าไม่ได้ ออกไปนอกบ้านก็ไม่ได้ เปิดหน้าต่างก็ไม่ได้ ยิ่งตอนนี้อากาศร้อนมาก
การดำเนินการของเจ้าหน้าที่: ขอบคุณที่ท่านช่วยสอดส่องดูแลและแจ้งปัญหาให้สำนักงานเขตประเวศทราบ เรื่องปัญหานี้ได้มอบหมายให้ฝ่ายเทศกิจ สั่งการงานตรวจและบังคับการ จัดเจ้าหน้าที่เทศกิจชุดสายตรวจ 251 ออกตรวจสอบเหตุร้องเรียนกรณีดังกล่าว ตามอำนาจหน้าที่ตามมาตรา 44 แห่ง พ.ร.บ.รักษาความสะอาดฯ พ.ศ. 2535 โดยทำการสืบค้นหาเจ้าของกรรมสิทธิ์ที่ดินแปลงดังกล่าว และจะเชิญพบเพื่อรับทราบความผิดตามมาตรา 8 ประกอบมาตรา 54 แห่งพระราชบัญญัติรักษาความสะอาดฯ พ.ศ. 2535 พร้อมกับให้ทำการแก้ไขปรับปรุงที่ดินที่ครองครองตามขั้นตอนของกฎหมายต่อไป
ความเห็นของผู้แจ้ง: ได้เข้ามาตรวจสอบแล้วจริง แต่เรายังไม่เห็นผลที่เกิดขึ้นเลย เจ้าของที่ก็ยังไม่ได้เข้ามาปรับปรุงใดๆ
พื้นที่: แขวงประเวศ เขตประเวศ กรุงเทพมหานคร